**Potpore za očuvanje radnih mjesta u djelatnostima pogođenima Koronavirusom (COVID – 19)**

|  |  |
| --- | --- |
| **Cilj mjere** | Očuvanje radnih mjesta kod poslodavaca kojima je zbog posebne okolnosti uvjetovane Koronavirusom (COVID -19) narušena gospodarska aktivnost. |
| **Ciljane skupine poslodavaca** | Poslodavci iz sektora:   * djelatnosti pružanja smještaja te pripreme i usluživanja hrane i pića, * prijevoza i skladištenja, * radno - intenzivne djelatnosti unutar prerađivačke industrije - tekstil, odjeća, obuća, koža, drvo i namještaj, * poslodavci koji ne mogu obavljati djelatnost sukladno Odlukama Stožera civilne zaštite (nacionalnog, županijskog, jedinica lokalne samouprave), * i drugi poslodavci koji mogu dokazati utjecaj posebnih okolnosti.   Gore navedeni sektori i poslodavci čine Prihvatljive sektore i poslodavce. |
| **Ciljane skupine radnika** | Radnici zaposleni kod poslodavaca iz Prihvatljivih sektora i poslodavaca.   * Ne uključuje vlasnike, suvlasnike, osnivače, članove uprave, direktore, prokuriste i sl.,   Navedeno se ne odnosi na poslodavce:   * **kod kojih je zaposleno do 10 radnika i vlasnika obrta bez obzira na broj zaposlenih.**   **Ukoliko više poslovnih subjekata imaju istog osnivača/ vlasnika koji pojedinačno zapošljavaju manje od 10 radnika, a u ukupnom broju zaposlenih ima više od 10 radnika, na njih se ne primjenjuje izuzeće,** odnosno zavlasnike, suvlasnike, osnivače, članove uprave, direktore, prokuriste ne odobrava se potpora.  U ciljanu skupinu radnika ulaze svi osiguranici kod predmetnog poslodavca (bez obzira li je li radnik na određeno ili neodređeno, radi li se o građanima RH, EU ili trećih zemalja, je li rade u punom ili nepunom radnom vremenu ili imaju neki od statusa poput samohranog roditelja, hrvatskog branitelja i izaslanog radnika) **osim umirovljenika i stranih radnika iz trećih zemalja kojima je prestala važiti dozvola za boravak i rad.** |
| **Razdoblje i trajanje** | Od 01.03.2020. i dalje, a najduže do 3 mjeseca. |
| **Visina subvencije**   * iznos od 3.250,00 kuna mjesečno po radniku koji radi u punom radnom vremenu, odnosno srazmjerni dio po radniku prema broju sati rada u nepunom radnom vremenu. * Srazmjerni dio iznosa od 3.250,00 kuna po radniku za vrijeme koje nisu radili prema Odluci Stožera civilne zaštite. | |
| **Važno:**   * Ova potpora nema obilježja državne potpore male vrijednosti jer je sastavni dio gospodarskih mjera Vlade RH koje spadaju u očuvanje radnih mjesta u najugroženijim sektorima. Usmjerena je na poslodavce koji obavljaju gospodarsku djelatnost. * **Mjera se ne odnosi na poslovne subjekte čiji su osnivači Republika Hrvatska, županije i jedinica lokalne samouprave i imaju vlasničke udjele od 25% ili više, uz izuzeće poslodavaca iz Sektora C: Prerađivačka industrija i Sektora I: Djelatnosti pružanja smještaja te pripreme i usluživanja hrane.** * Poslodavci koji koriste mjere HZZ-a i drugih davatelja, a kojima je opravdani trošak trošak plaće, ne mogu istovremeno koristiti obje mjere. **Zabrana kumulacije opravdanog troška iste namjere po različitim mjerama**. * Poslodavci mogu odabrati: * Mirovanje ugovornih obveza po aktivnim ugovorima mjera APZ-a HZZ-a koji uključuju trošak plaće i koristiti ovu mjeru. * Istekom razdoblja korištenja ove mjere nastavljaju u preostalom razdoblju koristiti mjeru APZ-a koju su prvotno stavili u mirovanje, **na način da je isto regulirano Aneksom ugovora.** * Za radnike  zaposlene nakon 29. veljače 2020.g. bez obzira na razlog zapošljavanja ne može se odobriti potpora osim kada se radi o zapošljavanju zamjene za radnike za koje se koristila Potpora, a ugovori o radu nisu otkazani krivnjom poslodavca * Poslodavci koji imaju aktivne ugovore po mjeri Potpore za samozapošljavanje mogu koristiti ovu mjeru za sebe i ostale zaposlene. * Ukoliko koriste Potporu za očuvanje radnih mjesta nastupa mirovanje ugovornih obveza po aktivnim ugovorima. * Istekom razdoblja korištenja ove mjere nastavljaju u preostalom razdoblju koristiti mjeru APZ-a koju su prvotno stavili u mirovanje, **na način da je isto regulirano Aneksom ugovora.** * Svi poslodavci koji su registrirali djelatnost i izvršili prijavu u sustav osiguranika HZMO - a do 29.02.2020. godine mogu koristiti mjeru. * Poslodavci koji nisu isplatili plaću/e za veljaču 2020.g., ne mogu koristiti mjeru. * Poslodavci koji ne mogu obavljati djelatnost Odlukom Stožera civilne zaštite, a i inspekcijskim nadzorom je utvrđeno kršenje zabrane ne mogu koristiti potporu. * Poslodavci kojima je Inspekcijskim nadzorom utvrđeno kršenje Odluke Vlade Republike Hrvatske o iznimnim mjerama kontrole cijena za određene proizvode ne mogu koristiti potporu. * **Poslodavcima koji su imali pad broja zaposlenih od 01. do 20. ožujka 2020. godine može se odobriti potpora.** * **Poslodavac gubi pravo na potporu ukoliko je od 20. ožujka 2020.g. do trenutka isplate potpore imao pad zaposlenosti veći:** * **od 40 % kod poslodavaca koji zapošljavaju do 10 radnika,** * **od 20% Mala poduzeća,** * **od 15% Srednja poduzeća,** * **i 10% Velika poduzeća.**   **U isto ne ulazi istek ugovora o radu na određeno vrijeme, odlazak radnika u mirovinu i otkaz skrivljenim ponašanjem radnika.** | |
| **Način odabira korisnika** | |
| Javni poziv | |
| **Kriteriji** | |
| Ako Poslodavac obavlja više djelatnosti i neke ne može obavljati zbog Odluke Stožera civilne zaštite, a u preostalom dijelu djelatnosti ima pad poslovnih aktivnosti ili neki od drugih opravdanih razloga i i za sve želi ostvariti potporu, mora predati odvojene zahtjeve prema razlogu opravdanosti.  **Poslodavci iz Prihvatljivih sektora i poslodavaca trebaju:**   1. opisati razloge zbog kojih traže potporu za očuvanje radnih mjesta i isto potkrijepiti dokazima te potvrditi potpisanom Izjavom o točnosti podataka i razloga, a koju daju pod materijalnom i kaznenom odgovornošću.   **Opisno razlozi:**  - pad prometa  - otkazivanje rezervacija, eventa, kongresa, seminara i sl.  - otkazivanje ugovornih poslova i narudžbi  - nemogućnost isporuke gotovih proizvoda ili ugovorenih i plaćenih sirovina, repromaterijala, strojeva, alata i sl.  - nemogućnost novih narudžbi sirovina, repromaterijala, alata i strojeva neophodnih za rad  - poslodavac također navodi aktivnosti koje je poduzeo u svrhu očuvanja radnih mjesta   * Za dodjelu potpore potrebno je ispuniti i dokazati jedan od navedenih razloga, nema kumulacije razloga.   **Navedeno je sastavni dio Zahtjeva za dodjelu potpore za očuvanje radnih mjesta.**  **Dokumentacija koju uz Zahtjev dostavlja Poslodavac koji Odlukom Stožera civilne zaštite ne obavlja djelatnost:**  1.dostaviti presliku Odluke, ukoliko se radi o Odluci Stožera civilne zaštite na regionalnoj i lokalnoj razini ili Odluke drug nadležnog tijela kojim se zabranjuje rad**.**  **Dokumentacija koju uz Zahtjev dostavlja Poslodavac koji ima poteškoća u poslovanju zbog posebnih okolnosti:**   1. Dokaze o otkazanim ugovorima, ugovorenim poslovima, problemima u transportu i isporuci robe ili nabavci repromaterijala i sirovina i drugo.   **Obrazloženje  pada prihoda**: Dostaviti tabličnu usporedbu prihoda do kraja mjeseca u kojem je podnesen zahtjev sa istim mjesecom prethodne godine, uz projekciju prihoda u narednom razdoblju za tri mjeseca s usporedbom istog razdoblja prethodne godine.  Ako poslodavac posluje kraće od 12 mjeseci dostavlja tabličnu usporedbu prihoda do kraja mjeseca u kojem je podnesen Zahtjev s prethodnim mjesecom prije podnošenja Zahtjeva. (primjer ožujak 2020 - veljača 2020.).  Prihvatljiv je pad veći od 20%.  Zavod u svrhu dokazivanja opravdanosti potpore za očuvanje radnih mjesta kada iz dostavljene dokumentacije nije vidljiva opravdanost može zatražiti i drugu dokumentaciju npr. kvartalnu Prijavu PDV-a za usporedno razdoblje 2020./2019. i sl. | |
| **Dokumentacija dostupna na web stranici Zavoda koju popunjava i dostavlja Poslodavac** | |
| * Obrazac Zahtjeva s pripadajućim tablicama. Obrazac Zahtjeva standardizirani je obrazac dostupan na internetskoj stranici Zavoda ili na stranici [www.mjere.hr](http://www.mjere.hr). * Izjava o točnosti podataka i razloga za korištenje potpore.   **Zahtjev se predaje on line, elektroničkom poštom (e-mail) ili u nadležnu službu Zavoda prema sjedištu poslodavaca**. | |
| **Obveze poslodavca** | |
| * **Odmah ili najkasnije u roku od 8 dana obavijestiti Zavod ukoliko je došlo do otkaza ugovora o radu s pojedinim radnikom s točnim datumom i razlogom otkaza.** * **Za opravdano otkazane ugovore o radu, što uključuje istek ugovora na određeno, sporazumni otkaz na zahtjev radnika, osobno uvjetovani otkaz, odlazak radnika u mirovinu i otkaz zbog skrivljenog ponašanja radnika, poslodavac ostvaruje pravo na isplatu prema danima koje je osoba odradila u mjesecu otkaza.** * **Ukoliko je došlo do otkaza ugovora o radu krivnjom poslodavca, isti ne ostvaruje pravo na isplatu za radnika kojem je otkazan ugovor za odrađeni mjesec ili dane u mjesecu koji dospijevaju za isplatu.**   **Poslodavac se obvezuje Zavodu dostaviti dokaze o isplaćenoj plaći za prethodni mjesec, najkasnije do 5. u tekućem mjesecu u kojem dospijeva isplata iznosa Potpore,** **izuzev za prvu isplatu potpore.**   * **Pod dokazom o isplaćenoj plaći smatra se Izjava pod kaznenom i materijalnom odgovornošću potpisana od strane vlasnika, direktora ili druge ovlaštene osobe, ili drugi financijski dokument iz kojeg je razvidno da je izvršena obveza isplate plaće ili tablica s popisom radnika, uz vlastoručni potpis radnika i datum isplate.** | |
| **Obveze Zavoda** | |
| * Zaprimiti i obraditi zahtjev korisnika u roku od 10 dana od dana zaprimanja cjelokupne dokumentacije * Obavijestiti korisnika o odobrenom zahtjevu i potpisati ugovor o dodjeli sredstava * Osigurati redovitu isplatu sredstava * Prije isplate sredstava provjeriti statuse radnika za koje se isplaćuje potpora * Prije isplate provjeriti solventnost poslodavca * Obavljati redovitu kontrolu broja radnika u razdoblju ugovorne obveze   Poslodavac može uputi prigovor na dostavljenu obavijest o ocjeni Zahtjeva u roku 8 dana od dana zaprimanja obavijesti.  Prigovor se upućuje na Hrvatski zavod za zapošljavanje, Središnji ured, Odjel mjera aktivne politike zapsošljavanja, Savska c. 64, Zagreb.  Središnji ured je u obvezi u roku 10 dana odgovoriti na prigovor. | |
| **Isplate sredstava** | |
| Do 15. u mjesecu za prethodni mjesec. | |